Hajdúszoboszló Város Önkormányzata Képviselő-testületének

8/2020. (IV. 23.) önkormányzati rendelete

a közterület-használat, közterület-hasznosítás helyi szabályairól szóló

12/2019. (IV. 25.) önkormányzati rendelet módosításáról

Hajdúszoboszló Város Önkormányzatának Képviselő-testülete feladat- és hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről szóló 40/2020. (III. 11.) Korm. rendelet alapján, Hajdúszoboszló Város Önkormányzatának Polgármestere az Alaptörvény 32. cikk (1) bekezdés a) pontjában meghatározott jogalkotási hatáskörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatkörében eljárva, figyelemmel az általános közigazgatási rendtartásról szóló 2016. évi CL. törvény a mozgóképről szóló 2004. évi II. törvény 37.§ (4) bekezdés, a szabálysértési eljárásról és szabálysértési nyilvántartási rendszerről szóló 2012. évi II. törvény 200. § (1) bekezdés a) pontja, valamint a nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. törvény 2/A. §-a és az épített környezet alakításáról és védelméről szóló 1997. évi LXXVIII törvény 54. § (5) bekezdése rendelkezéseire is, a következőket rendeli el:

**1. §**

A rendelet 4. § (3) bekezdés helyébe az alábbi rendelkezés lép:

*A tulajdonosi hozzájárulást a (2) bekezdés a) – f) és i) pontok esetében a képviselő-testület, a g) pont esetében a Polgármester adja ki.*

**2. §**

A rendelet 11. § (1) bekezdése helyébe az alábbi rendelkezés lép:

1. *a) Hasznosítási jogosultság pályázat útján, nyilvános árverésen történő licitálással nyerhető el főszezonban a 210/2009.(IX.29.) Korm. rendelet 5. számú mellékletében felsorolt árucikkek közül könyv, levelezőlap, játék, ajándék közterületen elhelyezett önkormányzati tulajdonú pavilonban történő árusításához. Az egyes pavilonokban végezhető tevékenységek listája a nyilvános árverésre történő jelentkezés feltételeit tartalmazó pályázati kiírásban is rögzítésre kerül.*

*b) Közterület-hasznosítási jogosultság pályázat útján, nyilvános árverésen történő licitálással nyerhető el főszezonban alkotó művészeti tevékenység végzésére a 14. § (2) bekezdésében rögzített helyszíneken.*

**3. §**

A rendelet 11. § (2) bekezdése helyébe az alábbi rendelkezés lép:

1. *A nyilvános árverésen elnyert jogosultság kötelező igénybevétellel egy főszezonra (92 nap, illetve három hónap) szól, mely főszezoni időtartam kezdő napja aktuális év június 1. napja – 2020. évben július 1 napja -.*

**4. §**

A rendelet 11. § (3) bekezdése helyébe az alábbi rendelkezés lép:

1. *Nyertes pályázót az elő- és utószezonban előbérleti jog illeti meg az elnyert pavilon vagy közterületen kijelölt hely hasznosítására vonatkozóan. Amennyiben nyertes pályázó ezzel a lehetőségével nem él, úgy elő- és utószezonban illetve egyéb időszakban a pavilon és a közterületen kijelölt hely a Polgármesteri Hivatal által hasznosítható. A pavilon és a közterületen kijelölt hely elő- és utószezonban illetve egyéb időszakban - kivéve adventi időszak - az igények függvényében alapáron is hasznosíthatóak.*

**5. §**

A rendelet 12. § (1) és (2) bekezdése helyébe az alábbi rendelkezés lép:

*(1) A nyilvános pályázatra bocsátandó, árusítás céljára telepített pavilonok helyét valamint az alkotóművészeti és előadóművészi tevékenység végzésére a 14. § (2) bekezdésében rögzített, közterületen kijelölt helyeket a 2. számú melléklet tartalmazza.*

*(2) A hasznosításra kijelölt 2. sz. melléklet szerinti pavilonok 6,27 m2 és 6,42 m2 m2 nagyságú, önkormányzati tulajdonú pavilonok.*

**6. §**

A rendelet 13. § (1) bekezdése helyébe az alábbi rendelkezés lép:

*(1) A pályázatot évenként március 15-ig - 2020. évben május 15-ig -, vagy a kijelölt közterület/ek megüresedésétől számított 15 napon belül kell meghirdetni a helyben szokásos módon**úgy, hogy legalább 8 munkanap álljon a pályázók rendelkezésére.*

**7. §**

A rendelet 13. § (2) bekezdés j) pontja törlésre kerül.

**8.§**

A rendelet 14.§ (2) és (3) bekezdés helyébe az alábbi rendelkezés lép:

*(2) Az „A” jelű hely a Hajdúszoboszlói Turisztikai Nonprofit Kft. által hasznosított terület, előadóművészeti tevékenység - kulturális, turisztikai, művészeti és szórakoztató produkciók - végzése számára. A közterület használata a TDM szervezet által meghatározott időbeosztással történik úgy, hogy minél több előadóművész bemutatkozása legyen biztosított.*

*A „B” „C” és „D” jelű helyek utcai zenés-énekes produkciók számára kijelölt helyek, a közterület hasznosítása a Hivatal által meghatározott időbeosztással történik úgy, hogy minél több művész bemutatkozása legyen biztosított.*

*Az „E” és „F” jelű helyek portré-, és karikatúra rajzolás céljára hasznosítható közterületi helyek.*

*(3) A 2.sz. és a 3.sz. mellékletben szereplő, kijelölt helyeken kívüli egyéb közterület hasznosítási kérelmekről a Képviselő-testület dönt.*

**9.§**

A rendelet 14.§ (9) bekezdés helyébe az alábbi rendelkezés lép:

*(9) Közterület-használati engedély iránti kérelmet formanyomtatványon szükséges benyújtani.*

**10. §**

A rendelet 15.§ (5) bekezdés d) pontja törlésre kerül.

**11.§**

A rendelet 20.§-a értelmező és záró rendelkezések (15) pontja törlésre kerül, a (16) pont hatályát veszíti, helyette az alábbi (16) pont lép hatályba és az alábbi (22)-(24) pontokkal egészül ki:

*(16) Mutatványos tevékenység: A* *7/2007. (I. 22.) GKM rendelet 1.sz. mellékletében felsorolt berendezések használatával nyújtott szolgáltatás.*

*(22) Főszezoni időszak: Minden év június 01. – augusztus 31. közötti időszak.*

*(23) Elő- és utószezon időszaka: Minden év szeptember 01. – szeptember 30. (kivéve 2020. évben) közötti és május 01. – május 31. közötti időszak.*

*(24) Egyéb időszak: Minden év október 01. – április 30. közötti időszak.*

**12.§**

A rendelet 2. sz. melléklete helyébe jelen rendelet 1. sz. melléklete, a 3. sz. melléklete helyébe jelen rendelet 2. sz. melléklete és a 4. sz. melléklet helyébe jelen rendelet 3. sz. melléklete lép.

**Záró rendelkezések**

**13. §**

Jelen rendelet kihirdetése napján lép életbe.

***Czeglédi Gyula Dr. Korpos Szabolcs***

***polgármester jegyző***

**1. sz. melléklet**

**Nyilvános pályázatra bocsátandó területek jegyzéke**

3.sz. mellékletben piros pöttyel és számozással vagy betűvel jelölve

1. Szent István parkban telepített pavilonok: 1, 2, 3, 4.1,4.2, 5, 6.1, 6.2, 7, 8, 9, 10, 11.

2. Aqua-Palace előtti pavilonok: I, II, III.

3. Fürdő utcai pavilonok: IV, V.

4. Szent István parkban alkotóművészeti tevékenység végzésére kijelölt helyek: „E” „F”

**Nyilvános pályázat nélkül hasznosítható kijelölt területek jegyzéke**

3.sz. mellékletben zöld pöttyel és számozással jelölve

1. Szent István park területén kijelölt hely előadóművészeti tevékenység: „A”

2. Szent István park és Szilfákalja területén kijelölt helyek, utcai zenés-énekes produkció:

„B” „C” és „D”

**Filmforgatás céljára történő igénybevétel**

1.) Turisztikailag kiemelt jelentőségű terület:

Liget utca - Bánomkerti út - Tessedik utca - Debreceni útfél - Hóvirág utca - Erkel Ferenc utca - Bartók Béla - Gázláng utca - Hőforrás utca - Attila utca - Wesselényi utca - Arany János utca - Szilfákalja - József Attila utca - Böszörményi út által határolt terület.

**2. sz. melléklet**

**Szent István park és Fürdő utca kijelölt helyei, pavilonok (1.sz. és 2.sz. ábra)**

G:\2019 évi szerződések\közterület\Szent István park I. helyek.tif

1.sz. ábra

G:\2019 évi szerződések\közterület\Pávay szobor-Szent István park II. helyek.tif

2.sz. ábra

**Gábor Áron utca, AQUA-PALACE előtti pavilonok (3.sz. ábra)**

G:\2019 évi szerződések\közterület\Gábor Áron utca Aqua Palace előtti pavilonok.tif

3.sz. ábra

**Szilfákalja kijelölt hely (4.sz. ábra)**

G:\2019 évi szerződések\közterület\Coop áruház előtti tér hely.tif

4.sz. ábra